Marit Breivik
Store norske leksikon,Sport og spill,Ballsport,Håndball
Marit Breivik er en norsk tidligere håndballtrener og -spiller, mest kjent som sjef for det norske kvinnelandslaget i håndball i 15 år fra 1994 til 2009. Under hennes ledelse tok kvinnelandslaget sitt første VM-gull (1999) og første OL-gull (2008).
Meritter som spiller Som spiller spilte Breivik 140 landskamper i perioden 1975–1983. Hun tok tre NM og to seriemesterskap med Skogn Idrettslag. Hun spilte også for Nordstrand IF og SK Nessegutten. Meritter som trener I perioden 1994–2009 var Breivik trener for det norske kvinnelandslaget. Landslaget vant 13 mesterskapsmedaljer i denne perioden, blant annet OL-gull i 2008, VM-gull i 1999 og EM-gull i 1998, 2004, 2006 og 2008. Breivik er også tidligere klubbtrener i blant annet Byåsen Idrettslag og Larvik Håndballklubb. Hedersbevisninger Breivik ble kåret til årets trener i 2004, 2006 og 2008 på Idrettsgallaen. I 2023 ble hun tildelt Idrettsgallaens hederspris. I 2009 ble hun også tildelt Olavstatuetten og kåret til Årets navn i VG.I 2009 ble hun utnevnt til ridder av 1. klasse av St. Olavs Orden for «sin innsats som rollemodell i norsk idrett». Les mer i Store norske leksikon håndball håndball i Norge håndball – seriemestere håndball – norgesmestere håndball – verdensmestere håndball – europamestere håndball – olympiske mestere